KOHLI
కోహ్లీ కోసం ఆస్ట్రేలియా గేమ్‌ ప్లాన్‌
న్యూఢిల్లీ: ఆస్ట్రేలియా అంటేనే గుర్తుకు వచ్చేది స్టెడ్జింగ్‌. ఒకప్పుడు గ్రౌండ్‌లోనే ఆస్ట్రేలియా ఆటగాళ్లు నోటికి వచ్చినట్లు వ్యాఖ్యానించేవారనే సంగతి తెలిసిందే. అయితే ఇటీవల కాలంలో ఆ జట్టు పరాజయం పాలు కావడంతో కొంత దూ కుడును తగ్గించారు.అయితే ఇప్పుడు ఊపు మీదున్న కోహ్లీ సేనను సొంతగడ్డపై ఆస్ట్రేలియా ఎదుర్కొనబోతుంది. ఈ నేపథ్యంలో నోటికి పని చెప్పాలని ఆస్ట్రేలియా జట్టు భావిస్తుంది.
మైదానంలో దూకుడుగా ఉండాలని,నోటికి పనిచెప్పాలని ఇప్పటికే ఆ జట్టు కెప్టెన్‌ స్టీవ్‌ స్మిత్‌ ప్లేయర్స్‌కు ఆదేశాలి చ్చాడు.నాలుగు టెస్టుల బోర్డర్‌,గవాస్కర్‌ ట్రోఫి కోసం భారత పర్యటనకు వచ్చిన స్టీవ్‌ స్మిత్‌ మంగళవారం మీడియాతో మాట్లాడాడు. టీమిం డియా కెప్టెన్‌ కోహ్లీ కోసం ఒక గేమ్‌ ప్లాన్‌ని సిద్దం చేశామని ఆస్ట్రేలియా కెప్టెన్‌ స్టీవ్‌ స్మిత్‌ వెల్లడించాడు. ఈసారి భారత పర్యటనలో ఆస్ట్రేలియా జట్టు దూకుడుని ప్రదర్శిస్తుందని,అవరసరమైతే కోహ్లీ నేతృత్వంలోని టీమిండియా స్లెడ్జింగ్‌కు కూడా దిగుతుందని హెచ్చరిం చాడు.కోహ్లీ నేతృత్వంలోని టీమిండియాతో తమకు కఠిన పరీక్ష ఎదురుకాబోతుందని పేర్కొన్నాడు.ఈ సిరీస్‌లో కోహ్లీని కట్టడి చేసుందుకు తగిన ప్రణాళికతో ఇక్కడికి వచ్చినట్లు స్మిత్‌ తెలిపాడు.ఒకవేళ నోటికి పనిచెబితేనే తమ ఆట బయటకు వస్తుందనుకుంటే దానికి సిద్దంగా ఉండండి అంటూ స్మిత్‌ ఆసీస్‌ ప్లేయర్స్‌కు సూచిం చాడు.తమ జట్టులోని ఆటగాళ్లు అత్యుత్తమ ప్రదర్శన చేసేందుకు స్లెడ్జింగ్‌ కూడా ఎంతో దోహదపడుతుంది.ఇవి వారిలో మెరుగైన ప్రదర్శనను రాబడుతుందంటే అది అవరసరమే కదా అని స్మిత్‌ పేర్కొన్నాడు.భారత పర్యటన కోసం ఆతృతగా ఎదురుచూస్తున్నాం,ఇది ఖచ్చితంగా మాకు భిన్నమైన సవాలే. భారత్‌ మంచి జట్టు. మేము కూడా భారతజట్టుకు గట్టిపోటీ ఇచ్చేందుకు సన్నద్ధమయ్యాం.
ఈ పర్యటనలో మా ఆటగాళ్లు తప్పకుండా సత్తా చాటుతారు అని స్మిత్‌ పేర్కొన్నాడు.మీ కెరీర్‌లు మలుపు తిప్పి ఈ సిరీస్‌ను గెలువాలని తన తోటి ప్లేయర్లకు స్మిత్‌ పిలుపు నిచ్చాడు.ఆసీస్‌ ఆటగాళ్లంతా దాని కోసం ఉత్సాహంగా ఎదురుచూస్తున్నారని స్మిత్‌ వివరించాడు. ఇక్కడ సిరీస్‌ గెలిస్తే మా కెరీర్‌ మలుపు తిరుగుతుందని ముంబైలో మీడియాతో ఆయన పేర్కొన్నాడు. కోహ్లీ ప్రపంచంలోనే అత్యుత్తమ ఆటగాళ్లలో ఒకడని కితాబిచ్చిన స్మిత్‌,నాలుగు టెస్టు సిరీస్‌ల్లో వరుసగా నాలుగు డబుల్‌ సెంచరీలు చేయడంపై ప్రశంసలు కురిపించించాడు.నాలుగు టెస్టు మ్యాచ్‌ల సిరీస్‌లో భారత్‌ను ఎదుర్కోవడానికి సిద్దంగా ఉన్నట్లు స్మిత్‌ వెల్లడించాడు. అశ్విన్‌ బౌలింగ్‌ను ఎదుర్కొ వడంపై కూడా స్మిత్‌ స్పందించాడు.అశ్విన్‌ బౌలింగ్‌ను ఎలాంటి పరిస్థితుల్లోనైనా ధాటిగా ఎదుర్కొని బ్యాటింగ్‌ చేయడానికి కూడా మేమంతా సిద్దంగా ఉన్నామన్నాడు. అతనొక ప్రపంచ స్థాయి బౌలర్‌.అతని బౌలింగ్‌లో ఆడటం కష్టమే.కానీ మా బ్యాట్స్‌మెన్‌కు ఎవరి వ్యూహాలు వారికు న్నాయని స్మిత్‌ పేర్కొన్నాడు.ఇదిలా ఉంటే ఐసిసి టెస్టు ర్యాంకుల్లో టీమిండియా అగ్రస్థానంలో ఉండగా,ఆస్ట్రేలియా జట్టు రెండవ స్థానంలో కొనసాగుతుంది.్థ